stanford-oval/wikipedia huggingface dataset:
Taloushallintoliitto

Taloushallintoliitto on taloushallinnon palveluja tarjoavien auktorisoitujen tilitoimistojen ja konsulttiyritysten valtakunnallinen toimialaliitto.
Taloushallintoliitto tarjoaa alan yrityksille räätälöityjä palveluja kuten koulutusta, toimialauutisia ja tutkimuksia. Liitto julkaisee alan johtavaa ammattilehteä Tilisanomia sekä Tilitoimistossa-lehteä ja valvoo alan etuja eri hankkeissa.
Liiton yhteydessä toimii Tili-instituuttisäätiö, joka järjestää ja hallinnoi KLT- ja PHT-tutkintoja.
Aiheesta muualla

Taloushallintoliitto
Tampereen rantatunneli

| Rantatunneli |
| --- | --- |
 Pohjoistunnelin itäinen suuaukko huhtikuussa 2017
Alittaa:  Tammerkoski
Paikkakunta:  Tampere
Alkupiste:  Santalahti
Loppupiste:  Naistenlahti
Maa:  Suomi
Koordinaatit:  61.5017°N, 23.7319°E
Avattu:  15. marraskuuta 2016
Pituus:  2 327 m
Syvyys:  20 m
Ajokaistoja:  4
Tunnelityömaa Santalahden kohdalla helmikuussa 2014
Rantatunneli (myös Vt 12 Tampereen tunneli) on Tampereella Näsijärven rantaa mukaileva maantietunneli. Se on 2,4 kilometriä pitkä, ja se on siten Suomen pisin maantietunneli. Se on osa Tampereen keskustan pohjoispuolelta ohittavaa valtatietä 12. Tunnelin läpi ajaa 36 000 ajoneuvoa päivässä.
Tunneli kulkee Santalahden kaupunginosasta Naistenlahteen Särkänniemen, Amurin, Tammerkosken ja Tampellan kaupunginosien alla. Tunnelin tavoitteena on poistaa keskusta-alueen läpikulkuliikenteestä johtuvia haittoja: Paasikiven–Kekkosentiellä kaksi kolmasosaa on laskelmien mukaan läpikulkuliikennettä. Lisäksi tunneli on mahdollistanut Ranta-Tampellan kaavoittamisen asuinrakennuksille, keskustan laajenemisen Näsijärven rantaa kohti sekä vähentänyt melu- ja epäpuhtaushaittoja.
Tunnelissa on molempiin suuntiin kaksi ajokaistaa ja nopeusrajoitus on 60 km/h. Ajosuunnat on erotettu toisistaan yhdeksän metriä leveällä kalliopilarilla. Tunneliaukon leveys on 14 metriä ja korkeus 7,5 metriä, josta vapaata ajokorkeutta 5 metriä. Tunnelin katto on noin 20 metriä Tammerkosken alapuolella. Tunneli sijaitsee aivan Tampereen ytimessä ja sijaintinsa vuoksi tunnelihankkeen toteutus vaati huomattavan määrän silta- ja taitorakenteita.
Käyttövaihe

Ennen avaamista eteläinen tunneli oli avoinna jalankulkijoille ja pyöräilijöille Tampereen päivänä 2. lokakuuta 2016. Pohjoistunnelissa tunneliin pääsi tutustumaan linja-auton kyydissä. Tapahtuma keräsi yli 50 000 osallistujaa.
Liikenteelle tunneli avattiin 15. marraskuuta 2016, puoli vuotta alkuperäistä aikataulua aikaisemmin. Käyttöönotto aiheutti parin päivän ajaksi keskustaan isoja ruuhkia, kun ihmiset totuttelivat uusiin reitteihin ja toisaalta tulivat uteliaina tutustumaan tunneliin. Tunneli itsessään veti hyvin suuria liikennevirtoja, mutta länteen johtava tunneli jouduttiin sulkemaan käyttöönottopäivänä kolmesti tunnelista pari kilometriä länteen sijaitsevan herkästi ruuhkautuvan Vaitinaron risteyksen takia. Liikenteenohjausjärjestelmä sulkee tunnelin automaattisesti tietyn liikennemäärän ylittyessä tai nopeuksien laskiessa.
Tunnelin nopeusrajoituksesta on käyty paljon keskustelua rakentamisaikana ja erityisesti kaikkien työmaajärjestelyjen poistumisen jälkeen. Jotkut ovat pitäneet tunnelin mitoitusnopeutta 60 km/h liian alhaisena ottaen huomioon, että kyseessä on erittäin moderni ja hyvin valvottu tieosuus. Vastaavissa tunneleissa muualla Euroopassa onkin korkeampia nopeusrajoituksia. Poliisi ei valvo tunnelin nopeusrajoituksia, sillä valvonnan järjestäminen tunnelissa tai sen suuaukkojen liittymäolosuhteissa on hankalaa. Pirkanmaan ely-keskus oli varannut 500 000 euroa keskinopeusvalvontalaitteiston hankintaan, mutta hanke on viivästynyt teknisten ja kilpailutusongelmien vuoksi. Ylinopeudet tunnelissa ovat verrattain yleisiä, vaikkakin suurin osa rikkomuksista on lieviä. Tunnelin rajoitusta ei voida nostaa korkeiden liikennemäärien ja päissä olevien ramppien alhaisen nopeusmitoituksen vuoksi.[lähde? ]
Tunneleita huolletaan säännöllisesti erilaajuuksisilla tarkastuksilla. Kerran kuukaudessa kummastakin tunneliputkesta vuorollaan suljetaan yhdeksi yöksi yksi ajokaista. Syksyisin ja keväisin tunneli suljetaan isompaa määräaikaishuoltoa varten muutaman yön ajaksi. Tämän lisäksi tunnelia pestään ja sen teknistä laitteistoa huolletaan aina tarvittaessa. Jos koko tunneliputki suljetaan, kaukoliikenne ohjataan Tampereen kannaksen ohi ja kaupungin sisäinen liikenne keskustan kautta.
Uudenvuodenpäivän varhaisaamuna alkuvuodesta 2017 tunnelissa syntyi poikavauva Tampereen yliopistolliseen sairaalaan matkalla olleessa henkilöautossa. Toukokuussa 2017 tapahtui tunnelin historian ensimmäinen onnettomuus, jossa henkilöauto törmäsi edellä olevaan pakettiautoon ja pyörähti katolleen. Tunneli jouduttiin sulkemaan tunniksi raivaustöiden ajaksi.
Tunneli on jouduttu sulkemaan onnettomuuksien ja liikenneruuhkien vuoksi, joita tapahtuu lähinnä länteen päin varsinaisen tunnelin ulkopuolella sen ja Vaitinaron liittymän välissä: esimerkiksi syyskuussa 2018 tunneli suljettiin väliaikaisesti keskimäärin kerran päivässä. Ratkaisuna ongelmiin on esitetty muun muassa Vaitinaron liittymän muuttamista eritasoliittymäksi ja Nokian moottoritien leventämistä viisi- tai kuusikaistaiseksi.
Rantatunnelin taide

Tampereen kaupunki tilasi vuonna 2014 tunnelille taideohjelman Frei Zimmer -yritykseltä.
Tunnelin molemmissa päissä on ilmanvaihtopiippu, joiden taiteesta Tampereen taidemuseo järjesti avoimen kilpailun maaliskuussa 2015. Kilpailun voitti taiteilija Jan-Erik Andersson teoksella Tuli ja sade. Piippujen halkaisija on 6,5 metriä. Santalahdessa oleva piippu on 39 metriä korkea, 83 tonnia painava puna-keltainen Tuli ja Naistenlahdessa oleva piippu on 41 metriä korkea, 87 tonnia painava sini-valkoinen Sade. Piippujen yläreunat ovat asennettuina keskenään samalla korkeudella. Piiput asennettiin paikoilleen marraskuussa 2015.
Rantaväylän tunnelin itäpäässä Naistenlahdessa on valaistu teräs- ja lasirakenteinen Falls-taideteos. Teos koostuu seitsemästä 5,4 metriä korkeasta valopylväästä. Teoksen suunnitellusta vastasi tiiminä taiteilija Tuula Lehtinen, taidekoordinaattori Heini Orell, arkkitehti Hanna Aitoaho, valaistussuunnittelija Annukka Larsen ja insinööri Jukka-Pekka Kataja.
Tunnelin seinillä on Tammerkosken alituksen kohdalla 60 metrin matkalla Tammerkoski-valoteos. Valoteoksen suunnittelusta vastasi tiiminä Tuula Lehtinen, Annukka Larsen sekä Arto Heiskanen ja Joonas Saaranen, WhiteNight Lighting.
Tunnelin molemmissa päissä on meluseiniä, joihin sijoittuva "Melutaidegalleria" koostuu kuuden tamperelaistaiteilijan teoksista. Melutaidegallerian taiteilijat ovat Teija-Tuulia Ahola, Soile Jääskeläinen, Sauli Iso-Lähteenmäki, Mikko Kallio, Kaisa Soini ja Ilkka Väätti. Teoksissa on käytetty tekniikkana reliefiä, pintahidastemaalausta ja maalausta silikaattimaalein. Teokset valmistettiin elementtien valun yhteydessä Parman tehtaalla Kangasalla.
Tunnelin länsipäässä länteen kulkevan liikenteen puolella tunnelin suuaukon häikäisysuojiin sijoittuu Lars Holmströmin teos Continuus 4x4. Teos muodostuu erivärisistä metallikaseteista, joiden luoma kuvio vaalenee hillitysti tunnelista poispäin.
Tunnelin molemmissa päissä olevat sillat on valaistu värivaloin, Rauhaniementien silta sinisellä ja Paasikivenkadun silta oranssilla valolla. Valaistus on osa taiteen konsepti ja niiden suunnittelijana toimi Annukka Larsen.
Kirjallisuutta

Nenonen, Marko: Tunneli tasaiselle maalle – Tampereen Rantatunnelin lyhyt historia.  Nevelyn Media, 2017.  ISBN 978-952-68481-1-2.
Aiheesta muualla

Kuvia tai muita tiedostoja aiheesta Tampereen rantatunneli Wikimedia Commonsissa
Virtuaalinen visualisointiesitys Rantaväylän eri vaihtoehdoista.[vanhentunut linkki]
Liikennevirasto.fi: Tampereen rantatunneli (Arkistoitu – Internet Archive)
Tampere.fi: Rantaväylän tunneli (vt 12)
Santalahden eritasoliittymä Rantatunnelipäivänä, jolloin tunneli oli avoin jalankulkijoille ja pyöräilijöille. Tunnelin käyttöönottoon on kuvanottohetkestä aikaa runsas kuukausi.
Rantatunnelin lähes valmistunut Santalahden suuaukko sen yläpuolelta Haarlankadulta kuvattuna kesäkuussa 2016. Pispalanharju näkyy vasemmalla. Etualalla on myös Tuli-ilmanvaihtopiippu.
The Dearborn Independent

The Dearnborn Independentin etusivu.
The Dearborn Independent oli vuonna 1901 perustettu sanomalehti, jonka Henry Ford omisti. Sanomalehdestä tuli Yhdysvaltojen toiseksi suurilevikkisin sanomalehti New York Daily Newsin jälkeen. Sanomalehden nimi on peräisin Dearbornin kaupungista, joka sijaitsee Michiganin osavaltiossa. Sanomalehden henkilöstöä olivat E. G. Pipp ja William J. Cameron.
Henry Ford julkaisi Siionin viisaiden pöytäkirjat sanomalehden sivuilla ja lisäksi sarjan juutalaisvastaisia artikkeleita, joista koostettiin Fordin kirjanen nimeltä Kansainvälinen juutalainen. Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Sanomalehden viimeinen numero ilmestyi joulukuussa 1927, kun Ford lakkautti sanomalehden antisemitismisyytösten vuoksi.
Sävelasteikko

C-duuri-asteikko. Puolisävelaskelet on merkitty kulmaviivoilla.
Musiikin tyylilajit
Taidemusiikki
Populaarimusiikki:
Pop | Rock | Iskelmä
Afroamerikkalainen musiikki
Kansanmusiikki
Maailmanmusiikki
Musiikinteoria
Nuottikirjoitus
Melodia
Harmonia
Tonaalisuus
Sävelasteikko
Sävellaji
Tahtilaji
Musiikkifilosofia
Musiikin vaikutukset
Musiikin historia
Musiikin tekeminen
Muusikko
Säveltäminen
Improvisointi
Soitin
Laulu
Konsertti
Äänen tallennus
Tekijänoikeus
Osa artikkelisarjaa
Sävelasteikko eli skaala tarkoittaa peräkkäisten sävelkorkeuksien sarjaa, rajattua säveljoukkoa, jonka varaan musiikki rakentuu. Eri kulttuureissa on eri aikoina ollut monia erilaisia sävelasteikoita. Nykyisin länsimaisessa musiikissa ovat tärkeimmässä asemassa diatoninen, pentatoninen ja kromaattinen asteikko. Kirkkosävellajit eli moodit edelsivät diatonista asteikkoa, joka kehittyi vasta 1600-luvulla. Muualla maailmassa käytettyjä eksoottisia sävelasteikoita ovat muun muassa Pelog, intialainen, Hirajoshi ja Kumoi.
Sävelasteikko ei ole sidottu sävelten absoluuttisiin korkeuksiin, vaan ainoastaan sävelten keskinäisiin korkeuseroihin. Sävelasteikko voidaan siis transponoida eli siirtää toiselle korkeudelle, ja kyse on edelleen samasta sävelasteikosta, kunhan sävelten keskinäiset korkeuserot pysyvät samoina.
Sävelasteikon rajaaminen

Periaatteessa erikorkuisia säveliä on olemassa ääretön määrä, mutta yleensä musiikissa rajataan käytettävien sävelten määrä tavalla tai toisella. Ihmisen kuulo ei pysty käsittelemään kovin matalia tai korkeita ääniä. Ihminen ei käytännössä pysty kuulemaan alle 20 Hz:n tai yli 20 000 Hz:n taajuuksia, joten niitä ei kannata käyttää musiikissa. Kuulon kyky erotella eritaajuisia ääniä on myös rajallinen, esimerkiksi 0,5 Hz:n eroa äänenkorkeudessa on hyvin hankala havaita. Kaikki sävelet eivät soi hyvin yhteen vaan kuulostavat samanaikaisesti tai peräkkäinkin soitettuina riitasointisilta tai epävireisiltä. Se, mikä koetaan riitasointisena eli dissonoivana, mikä taas tasasointisena eli konsonoivana, riippuu kuulijasta ja kulttuurista. Dissonoivuus ja konsonoivuus perustuvat kuitenkin vahvasti myös fysiikkaan ja matematiikkaan, eivätkä ne siksi ole pelkästään kulttuurisidonnaisia käsitteitä. Yleensä länsimaisessa musiikissa on suosittu mahdollisimman "puhtaita" säveliä, mikä on rajoittanut käytössä olevaa sävelvalikoimaa.
Jotkin soittimet on viritetty juuri tiettyyn asteikkoon - joko niin, että soittimilla voi soittaa ainoastaan tietyssä sävellajissa, tai kuten piano, joka kromaattiseen asteikkoon viritettynä mahdollistaa diatonisten tai pentatonisten asteikkojen käytön useassa eri sävellajissa.
Pentatoninen asteikko

Pentatoninen asteikko syntyy perussävelestä lähtevän neljän puhtaan kvintin sarjasta. Perussävelestä c nouseva kvinttisarja tuottaa sävelet c, g, d, a ja e. Kun nämä sijoitetaan yhden oktaavin sisälle, muodostuu pentatoninen asteikko c–d–e–g–a–c. Pentatonisen asteikon sävelet ovat korkeusjärjestyksessä do, re, mi, so ja la.
Diatoninen asteikko

Diatonisessa asteikossa on seitsemän säveltä. Se saadaan periaatteessa lisäämällä pentatoniseen asteikkoon kaksi säveltä, fa ja ti. Diatoninen asteikko eroaa muista seitsemän säveltä sisältävistä asteikoista siten, että asteikossa on kaksi puolisävelaskelta, ja niiden etäisyys on mahdollisimman suuri. Länsimainen musiikki pohjautuu usein diatoniseen asteikkoon, joka sisältää perusmuodossaan seitsemän eri säveltä: do, re, mi, fa, so, la ja ti matalimmasta korkeimpaan lueteltuna.
Diatonisen asteikon sävelet ovat johdettavissa puhtaista kvinteistä laskemalla niitä yhteen. Diatoninen skaala voidaan johtaa kuudesta kvintistä: c–g, g–d, d–a, a–e, e–h ja h–f
| toonika | supertoonika | mediantti | subdominantti | dominantti | submediantti | johtosävel |
Kromaattinen asteikko

Kromaattinen asteikko on puolisävelaskelin etenevä sävelasteikko, eli oktaavissa on 12 säveltä. Kromaattisen asteikon saa esimerkiksi pianolla soittamalla oktaavin alalta järjestyksessä kaikki valkoiset ja mustat koskettimet, jättämättä yhtään väliin. Kromaattinen asteikko on kauttaaltaan tasalaatuinen, eli siinä ei ole duuri- tai molliasteikon mukaista koko- ja puolisävelaskelten vaihtelua.
Tiirikkaraiskaaja

Tiirakkaraiskaaja on yksi 1980-luvun lopun Helsingin alueella tapahtunut rikossarja, jossa lukuisiin naisten asuntoihin oli tunkeutunut vieras mieshenkilö. Naiset olivat yleensä olleet vahvassa humalatilassa ja tämän takia poliisi ei aluksi suhtautunut tapauksiin vakavasti. Lisäksi tieto tekijän tuntomerkeistä olivat aluksi olemattomat. Tiirikkaraiskaajan nimi tuli siitä, kun tunkeutuja murtautui asuntoihin tiirikalla. Rikossarjan selvittämiseen järjestettiin kolmen vuoden laajamittaista seurantaa ja apuna käytettiin "houkutuslintuja".
Poliisi nappasi "tiirikkamiehen" eli Seppo Olavi Tervosen lopulta itse teossa. Tervosella oli ollut yli 20 uhria toukokuun 1986 ja tammikuun 1989 välisenä aikana ja hänet tuomittiin yhdeksäksi vuodeksi vankeuteen vuonna 1990.
Rikossarja esitettiin televisio-ohjelmassa Rikostarinoita Suomesta vuonna 2003. Ylen tuottaman poliisisarjan Pohjoisen tähti (2023) jaksossa 3 selvitettävä rikos perustuu tiirikkaraiskaajan tapaukseen. Kyseinen rikosvyyhti on ollut myös Matti-Yrjänä Joensuun romaanin Harjunpää ja rakkauden nälkä inspiraationa.
Tiirinkoski

Tiirinkosken sijainti Hämeenlinnassa.
Tiirinkoski on Hämeenlinnan 29. kaupunginosa, joka sijaitsee noin kuusi kilometriä keskustasta luoteeseen. Maatalousvaltainen kaupunginosa on pääasiassa peltoa sekä länsiosastaan metsää.  Alueen läpi kulkee vanha Hämeen Härkätie, jonka varrella sijaitsee myös Tiirinkosken kylä. Tiirinkosken halki virtaa myös Vanajanselälle laskeva Myllyoja. Kaupunginosaa rajaavat Pikku-Parola, Pullerinmäki, Vuorentaka, Majalahti sekä pohjoisessa Hattulan kunta. Kaupunginosa lienee saanut nimensä Myllyojassa olevasta koskesta.[lähde? ]
Tiirinkoskella on pitkä historia maatilan pidossa ja nykyisin kylällä toimii Tiirinkosken tehdas -niminen matkailutila.
Kanta-Hämeen vesistöistä Hirvilampi sijaitsee pääosin Tiirinkosken kaupunginosassa.
The Legacy (Hurriganesin albumi)

| The Legacy Hurriganes |
| --- | --- | --- |

Kokoelmalevyn tiedot
 Julkaistu: 1992
 Tyylilaji: rock and roll
 Levy-yhtiö: Warner Music Finland
Hurriganesin muut julkaisut
| Rockin' Tonight – 18 All Time Hits 1991 | The Legacy 1992 | 20 suosikkia – Get On 1995 |
The Legacy on vuonna 1992 julkaistu Hurriganesin 3CD:n kokoinen kokoelma-albumi.
Kappaleet > CD 1

Well, Ooh...
Keep On Knocking
Hideaway
Say Mama
My Sweet City
Indian
Hey Mr. Fancy
Hear Me Calling
Do You Wanna Dance
Red River Rock
Blue Suede Shoes
True Fine Mama
It Ain't What You Do
Hey Groupie
Tallahassee Lassie
The Phone Rang
Get On
In The Nude
I Will Stay
Mister X
Kappaleet > CD 2

Slippin' And Slidin'
Oowee - Oohla
Roadrunner
Crazy Days
Mary Jane
My Only One
Jailbait Stalemate
Chinatown
Bad To Me
Bye Bye Birdie
11th Street Boogie
Talking About You
An Awful Crime
Oh Baby Doll
Bad Baby
Find A Lady
Woo-Oo-Oo-Oo-O
Kenny At The Corner
Hot Wheels
Kappaleet > CD 3

Eight Days A Week
I Saw Her Standing There,
Keep On Movin'
Good Morning Little Schoolgirl
Baby Got Your Note
Hold Me Tight
Bob-She-Bob
Walking The Dog
Looking For The Tsugu
Honey I'm Leaving
House Party
Ya Ya
Shorai, Shorai
Made In Sweden
Rocking Belly
Bourbon Street
Oh, Rack
Let's Have Party
Indian Woman
Check'n' Bowl
Theodore Bent

| Theodore Bent |
| --- | --- |
 Theodore Bent
Henkilötiedot
Syntynyt: 30. maaliskuuta 1852 Leeds, Englanti
Kuollut: 5. toukokuuta 1897 (45 vuotta) Lontoo, Englanti
Koulutus ja ura
Tutkimusalue:  arkeologia
James Theodore Bent (30. maaliskuuta 1852 Leeds, Englanti – 5. toukokuuta 1897 Lontoo, Englanti) oli englantilainen tutkimusmatkailija ja arkeologi.
Bent teki ensimmäiset matkansa Egeanmeren saarille, ja tämän jälkeen hän jatkoi 1890 Turkin eteläosiin. Seuraavana vuonna hän tutki Suur-Zimbabwea ja julkaisi siitä kirjan The Ruined Cities of Mashonaland. Bent tutki myöhemmin vielä Etiopiaa, niloottista Sudania ja Arabian niemimaan eteläosia.
Aiheesta muualla

Kuvia tai muita tiedostoja aiheesta Theodore Bent Wikimedia Commonsissa
Titaanien kirous

| Titaanien kirous> The Titan's Curse |
| --- | --- |

Alkuperäisteos
Kirjailija:  Rick Riordan
Kieli:  englanti
Genre:  fantasia
Julkaistu:  2007
Sivumäärä:  312
Suomennos
Suomentaja:  Ilkka Rekiaro
Kustantaja:  Otava
Julkaistu:  2009
Sivumäärä:  312
ISBN:  978-951-1-22839-4
Sarja: Percy Jackson
Edeltävä:  Hirviöidenmeri
Seuraava:  Labyrinttitaistelu
Löydä lisää kirjojaKirjallisuuden teemasivulta
Titaanien kirous (engl. The Titan's Curse) on yhdysvaltalaisen Rick Riordanin kirjoittaman kreikkalaiseen mytologiaan perustuvan Percy Jackson-fantasiakirjasarjan kolmas osa. Kirja julkaistiin vuonna 2007. Kirjassa 14-vuotias merenjumala Poseidonin poika, Percy Jackson, saa tehtäväkseen ratkaista karmean ennustuksen.
The Legacy (Testamentin albumi)

| The Legacy Testament |
| --- | --- | --- |

Studioalbumin tiedot
 Julkaistu: 1987
 Tuottaja(t): Alex Perialas
 Tyylilaji: thrash metal
 Kesto: 38.45
 Levy-yhtiö: Atlantic, Megaforce
Testamentin muut julkaisut
|   | The Legacy 1987 | Live at Eindhoven 1987 |
The Legacy on thrash metal -yhtye Testamentin vuonna 1987 julkaistu debyyttialbumi. Albumi jäi melko vähälle huomiolle mediassa, mutta siitä tuli suosittu thrash metal -piireissä.
Kappaleet

Over the Wall – 4.04
The Haunting – 4.11
Burnt Offerings – 5.03
Raging Waters – 4.30
C.O.T.L.O.D. (Curse of the Legions of Death) – 2.28
First Strike Is Deadly – 3.41
Do or Die – 4.36
Alone in the Dark – 4.01
Apocalyptic City – 5.48
Kokoonpano

Chuck Billy – laulu
Greg Christian – basso
Louie Clemente – rummut
Eric Peterson – kitara
Alex Skolnick – kitara
Aiheesta muualla

The Legacy (Testamentin albumi) Discogsissa. (englanniksi)
Albumi The Legacy (Testamentin albumi) Encyclopaedia Metallum -sivustolla (englanniksi)
Technoblade

Alexander (1. kesäkuuta 1999 − kesäkuu 2022), tunnetaan paremmin nimellä Technoblade, oli yhdysvaltalainen tubettaja ja internet-persoona. Hänet tunnettiin parhaiten Minecraft-videoistaan ja livestreameistaan YouTube-kanavallaan sekä tubettaja Dreamin ylläpitämän Dream SMP -palvelimen osallisena. Toukokuussa 2023 Technobladen YouTube-kanavalla oli n. 16,1 miljoonaa tilaajaa.
Varhainen elämä

Alexander on kertonut Twitterissä asuneensa San Franciscossa, Kaliforniassa. Hänellä tiedetään olleen ADHD.
Ura

Alexander loi Technoblade YouTube-kanavan 28. lokakuuta 2013. Hänen sisältönsä keskittyi ensisijaisesti Minecraft -videopeliin, ja hän pelasi usein minipelipalvelimella Hypixel. Suuri osa kanavan sisällöstä keskittyykin Hypixel-minipeleihin BedWars ja SkyBlock. Technobladen suosio kasvoi merkittävästi, kun hän vuonna 2019 voitti tubettaja Keemstarin ylläpitämän "Minecraft Mondayn" -turnauksen useita kertoja. Myöhemmin hän osallistui säännöllisesti myös Minecraft Championship -turnaukseen muiden Minecraft-tubettajien kanssa. Cale Michael Dot Esportsista onkin maininnut Technobladen "yhdeksi parhaista Minecraft-pelaajista sisällönluonnin alueella, varsinkin kun oli kyse PvP (player vs player) -tapahtumista". Technoblade oli myös osa Dream SMP -palvelinta yhtenä sen päähenkilöistä. Hänen kuollessaan kesäkuussa 2022 hänen YouTube-kanavallaan oli 10,8 miljoonaa tilaajaa.
Technoblade tunnettiin myös hänen leikkimielisestä kilpailustaan "parhaan Minecraft-pelaajan" tittelistä Minecraft -tubettaja Dreamin kanssa. Vastauksena Alexanderin syöpädiagnoosiin elokuun 2021 lopulla, Dream lahjoitti 21 409 dollaria syöpätutkimukseen.
Yksityiselämä

Technoblade piti henkilökohtaisen elämänsä lähes täysin salassa katsojiltaan. Hän on myöntänyt pilailleensa katsojiensa kustannuksella paljastamalla keksittyjä yksityiskohtia elämästään. Hän on esimerkiksi uskotellut yleisölleen, että hänen oikea nimensä olisi "Dave", ja tämä nimi hyväksyttiin yleisesti Technobladen oikeaksi nimeksi. Viimeisellä YouTube-videollaan hän kuitenkin paljasti oikean nimensä olevan Alexander tai "Alex".
28. elokuuta 2021 Technoblade julkaisi kanavalleen videon, jossa hän kertoi saaneensa sarkoomadiagnoosin käytyään testeissä oikean käsivarren kivun takia. Myöhemmin hän kertoi, etteivät hänen saamansa kemoterapia ja sädehoito olleet vaikuttaneet odotetulla tavalla, sillä hänen oikea käsivartensa jouduttaisiin mahdollisesti amputoimaan. Joulukuussa 2021 Alexanderille tehtiin leikkaus, jonka lopputulemana hän sai kuitenkin pitää kätensä.
Kuolema ja kunnianosoitukset

| Ulkoisia videoita |
| --- | --- |

 so long nerds Ilmoitus Technobladen kuolemasta, joka ladattiin hänen YouTube-kanavalleen 1. heinäkuuta 2022.: 

1. heinäkuuta 2022 Technobladen YouTube-kanavalle ladattiin video, jossa hänen isänsä ilmoitti Alexanderin menehtyneen metastasoituneeseen syöpäänsä, hän menehtyi 23-vuotiaana. Videolla hän luki katsojille viestin, jonka Technoblade oli kirjoittanut viimeisinä elintunteinaan. Hän myös kertoi Technobladen fanikaupan tuoton menevän Sarcoma Foundation of Americalle. Video päättyi Technobladen äidin kirjalliseen viestiin. Videosta tuli YouTuben suosituin video myöhemmin samana päivänä.
Useat tubettajat, mukaan lukien Dream ja muut Dream SMP:n jäsenet,  ilmaisivat surunvalittelunsa, tukensa ja ihailunsa Technobladea ja hänen työtään kohtaan. Yksi Hypixelin perustajista, Simon Collins-Laflamme, julkaisi samanlaisen lausunnon. YouTube esitti Twitterissä surunvalittelunsa hänen perheelleen, ystävilleen ja faneilleen videon julkaisun jälkeen. Polygon-verkkojulkaisun mukaan Technoblade oli "yksi Minecraftin tunnetuimmista persoonallisuuksista".
Mojang lisäsi 2. heinäkuuta 2022 kuukaudeksi Minecraft: Java Editionin käynnistysruudun possulle kruunun, jollainen myös Technobladen Minecraft-hahmolla on. Kruunun poistamisen jälkeen Mojang lisäsi fanien pyynnöstä pelin päävalikkoon uuden aloitustekstin Technoblade never dies! (suom. Technoblade ei kuole koskaan!).
Aiheesta muualla

Techobladen kanava YouTubessa
Technobladen toinen kanava YouTubessa
Virallinen nettisivu